Τηλ. Πρόεδρου: 6981890371 - Τηλ: Γενικού Γραμματέα: 6973771290

Αρ.πρωτ: 29 Λαμία 11.03.2020

Πρός: 1. Υπουργό Προστασίας του Πολίτη

κ. Μιχάλη Χρυσοχοϊδη

2. Γ.Γ. Πολιτικής Προστασίας

κ. Νικόλαο Χαρδαλιά

3. Αρχηγό Π.Σ. Αντιστράτηγο

κ. Στέφανο Κολοκούρη

Κοιν: 1. Συντονιστή Υποστήριξης

Υποστράτηγο κ.

2. Διοικητή ΠΕΠΥΔ Περ. Στερεάς Ελλάδας

Αρχιπύραρχο κ. Κορέλλα

3. Μέλη της ΕΥΠΣ Περ. Στερεάς Ελλάδας

**ΘΕΜΑ: «Μέτρα προστασίας του πυροσβεστικού προσωπικού από τον νέο ιό COVID - 19»**

Κύριε Υπουργέ,

παρακολουθούμε καθημερινά και με έκδηλο πλέον το αίσθημα ανησυχίας την ραγδαία εξάπλωση του νέου ιού COVID – 19 στη χώρα μας, με τα κρούσματα της ασθένειας να προστίθενται συνεχώς, μεταξύ των άλλων και στις δικές μας τάξεις αφού επιβεβαιώθηκαν σε συναδέλφους μας σε Ηλεία και Αχαϊα. Είναι δεδομένο πλέον ότι ανησυχούμε, όπως όλοι οι συνάνθρωποί μας αλλά ως μηχανισμός που εκ των πραγμάτων έρχεται καθημερινά σε επαφή με ιδιαίτερους χώρους, αλλά και πολλούς συμπολίτες μας (διασώσεις – τροχαία ατυχήματα), έχουμε σίγουρα κάποιους επιπλέον λόγους να ανησυχούμε για το απευκταίο ενδεχόμενο να νοσήσουμε.

Άλλωστε κάποια δημοσιεύματα, που είδαν το φώς της δημοσιότητας τις

προηγούμενες ημέρες, μας εμπλέκουν άμεσα στο σενάριο μιας γενικευμένης εξάπλωσης της

νόσου, γεγονός που μας κάνει περισσότερο ανήσυχους, αφού έως σήμερα δεν έχει ληφθεί

κανένα προληπτικό μέτρο προστασίας των συναδέλφων μας ούτε βεβαίως και των

εγκαταστάσεων των πυροσβεστικών υπηρεσιών και κλιμακίων της χώρας.

Άμεσα λοιπόν απαιτούνται παρεμβάσεις για την δυνατότερη θωράκιση του

πυροσβεστικού προσωπικού των υπηρεσιών μας μέσω:

1. Χορήγησης ατομικών μέσων προφύλαξης και προστασίας, όπως ιατρικών

μασκών και αντισηπτικών υγρών

1. Απολύμανσης των εγκαταστάσεων όλων των Υπηρεσιών μας.

Τα παραπάνω αποτελούν τα ελάχιστα προστατευτικά μέτρα και εάν δεν ληφθούν,

είναι βέβαιο ότι η εξάπλωση της ισχυρής νόσου, που για την ώρα δεν αντιμετωπίζεται

φαρμακευτικά θα πλήξει το προσωπικό μας σε βαθμό που θα αδυνατούμε να προσφέρουμε

την όποια βοήθεια στην αντιμετώπιση του ενδημικού αυτού, ελπίζουμε προσωρινού,

φαινομένου.

Η αποστολή μας ως Π.Σ., επιβάλλει να βρισκόμαστε δίπλα στον συμπολίτη μας, να

συνδράμουμε με όλες μας τις δυνάμεις στην προστασία του από κάθε κίνδυνο. Πώς όμως θα

μπορέσουμε να φέρουμε είς πέρας το δύσκολο αυτό έργο, όταν δεν μπορούμε να

προστατευτούμε στοιχειωδώς εμείς οι ίδιοι;

Για το Δ.Σ. της Ε.Υ.Π.Σ. Περιφέρειας Στερεάς Ελλάδας

Ο ΓΕΝΙΚΟΣ  ΓΡΑΜΜΑΤΕΑΣ                                              Ο ΠΡΟΕΔΡΟΣ

Κοτρώνης Παναγιώτης Υφαντής Ευάγγελος